# Abraham Simpson

### Fra Wikipedia, den frie encyklopedi

Abraham Jasper «Abe» Simpson (med stemme av Dan Castellaneta) er en tegneseriefigur i TV-serien The Simpsons. Han er født i Skottland, men emigrerte med familien til USA i ung alder. Han har vært medlem av frimurerne, det amerikanske kommunistpartiet og en forening for lesbiske og homofile.

Abe er:

- Far til Homer Simpson, Herbert Powell og Abbie
- Bestefar til Bart Simpson, Lisa Simpson og Maggie Simpson
- Svigerfar til Marge Simpson
- Eks-mannen til Mona Simpson
- Sønn av Orville Simpson og Yuma Hickman
- Bror til Cyrus og Bill Simpson

Abe solgte i sin tid et hus han hadde tilegnet seg på et fikset gameshow for å finansiere Homer og Marges hus i 742 Evergreen Terrace, og ble sendt på gamlehjem tre uker etterpå, der han fortsatt bor. Han har én nyre som han fikk av Homer etter at hans egne nyrer var eksplodert. Han er også avhengig av piller for å holde nede produksjonen av østrogen.

Abe er veteran fra 2. verdenskrig der han tjente både i Europa og i Stillehavet. Han klarte aldri å skyte ned noe tysk fly under krigen, men gjorde opp for det og skjøt ned et fly i 1994. I løpet av krigen tilegnet han seg blant annet Jernkorset, og jobbet også en periode som can-can-danser i Berlin. Blant dem han hadde kommando over var Charles Montgomery Burns og Barney Gumble (som da gikk i 5. klasse), og sammen «frigjorde» de store mengder tysk kunst.

Etter 2. verdenskrig startet han en gård, men måtte gi opp geskjeften da kuene begynte å produsere sur melk (et resultat av at Homer hadde skremt dem). Etter dette jobbet han som sikkerhetsvakt ved en tranebær-silo.

Abe har hatt en rekke romantiske forbindelser. Under 2. verdenskrig gjorde han en britisk kvinne ved navn Edwina gravid, men forlot henne på grunn av kulturforskjeller. Etter krigen giftet han seg med Mona, men forholdet gikk i oppløsning da Mona endte på flukt etter at hun og andre aksjonister ødela Mr. Burns' biologiske krigføringslaboratorium. I løpet av denne tiden hadde han imidlertid minst ett sidesprang med en kvinne i Shelbyville og sønnen Herbert Powell som resultat. I sine eldre år har han hatt forhold til med-beboer ved gamlehjemmet Bea Simmons, en kvinne ved navn Zelda og Marges mor Jacqueline Bouvier. Han har også hatt en affære med verdens eldste kvinne.

Bestefar Simpson sitter som regel på gamlehjemmet og kjeder seg, og får sjelden komme på besøk fordi Homer synes han er slitsom. Abe forteller gamle historier om og om igjen, han hører litt dårlig og ser litt dårlig og hukommelsen er ikke som den en gang var. Homer truer ofte med å plassere faren på et hjem, og blir minnet om at han har gjort det for flere år siden. Abe er kledd i rosa skjorte og grå bukser, og går mye i typiske "bestefar-tøfler". Han har en hes, rusten stemme og bruker små, runde briller.

Hentet fra «http://no.wikipedia.org../../../a/b/r/Abraham_Simpson_000d.html»

Kategori: Figurer i The Simpsons

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Dansk
- English
- Español
- Français
- Italiano
- Português
- Русский
- Shqip
- Suomi
- Svenska